’u’

’u’  () είναι ο τίτλος της πρώτης όπερας στη γλώσσα Κλίνγκον. Την συνέθεσε ο Έεφ βαν Μπρέεν σε λιμπρέτο των Κέες Λίγκτελεν (Kees Ligtelijn) και Μάρκ Όουκραντ υπό την καλλιτεχνική επίβλεψη του Φλόρις Σένφελντ (Floris Schönfeld). Η ιστορία του ’u’ βασίζεται στον επικό θρύλο του Κέιλες (Kahless), μεσσιανική προσωπικότητα στην φανταστική αφήγηση της ιστορίας των Κλίνγκον. Η πρεμιέρα της όπερας δόθηκε στη Χάγη στις 10 Σεπτεμβρίου 2010 και σημείωσε επιτυχία, ενώ έκτοτε έχει ανέβει και άλλες φορές.

 Υπόβαθρο 
Η γλώσσα Κλίνγκον ήταν ιδέα του ηθοποιού Τζέιμς Ντούχαν (James Doohan), ο οποίος έπαιζε τον ρόλο του Μοντγκόμερι Σκοτ («Σκότι») στην αρχική τηλεοπτική σειρά του  Star Trek, για να χρησιμοποοιηθεί στην ταινία Star Trek: The Motion Picture (1979). Επινόησε μερικές λέξεις με τραχύ άκουσμα για να μιλιούνται από τους χαρακτήρες Κλίνγκον. Για τις επόμενες ταινίες, οι παραγωγοί προσέλαβαν τον γλωσσολόγο Μαρκ Όουκραντ ώστε να δημιουργήσει με βάσει αυτές μια πλήρως λειτουργική γλώσσα, με το δικό της λεξιλόγιο, γραμματική και ιδιωματισμούς.Shiga, David. "It ain't over till the fat Klingon sings". New Scientist, 17 Σεπτεμβρίου 2010 Ο Όουκραντ σχεδίασε τη γλώσσα ώστε να ακούγεται «εξωγήινη», χρησιμοποιόντας σπάνια τυπολογικά χαρακτηριστικά. Καθώς οι Κλίνγκον αρχισαν να γίνονται ολοένα και πιο σημαντικοί στις επακόλουθες ταινίες και τηλεοπτικές σειρές, ο Όουκραντ συνέχισε να επεκτείνει τη γλώσσα, και αυτή εξελίχθηκε σε ομιλούμενη γλώσσα έχοντας και κάποιους ομιλητές που την μιλούν με ευχέρεια.Ινστιτούτο Γλώσσας Κλίνγκον  επίσημος ιστότοπος

Οι Κλίνγκον παρουσιάζονται στο Star Trek ως φανατικοί λάτρεις της όπερας."Klingon Opera Comes to the Netherlands" . Gather Entertainment, 31 Αυγούστου 2010"First Klingon opera set to launch in the Netherlands". Dutch Daily News, 6 Σεπτεμβρίου 2010 Σύμφωνα με την επίσημη ιστοσελίδα της όπερας, «η Κλίνγκον όπερα χρησιμοποιεί την αρχή της μουσικής μάχης. Η ομορφιά στην Κλίνγκον μουσική αναδύεται από την σύγκρουση δύο αντίθετων δυνάμεων.»"Klingon opera uses the principle of musical combat. Beauty in Klingon music comes from the impact of two opposing forces." Official website  ανακτήθηκε 8 Σεπτεμβρίου 2010 Η λέξη ’u’ μεταφράζεται ως «σύμπαν» ή «συμπαντικό».Jacobson, Aileen. "An Otherworldly Opera That Speaks Klingon". The New York Times, 7 Νοεμβρίου 2008, ανακτήθηκε 8 Σεπτεμβρίου 2010Okrand, Marc. The Klingon Dictionary, New York: Pocket Books, 1992, ISBN 0-671-74559-X, p. 117

Οι προετοιμασίες για την όπερα ξεκίνησαν το 2008 στην Ευρώπη και στο Watermill Center for the Performing Arts στο Γουότερμιλ της Νέας Υόρκης.Pellegrinelli, Lara. "The Fat Alien Sings: A Klingon-Language Opera". NPR Music, 2 Μαΐου 2009Michaels, Sean. "First Klingon opera lifts off". The Guardian, 13 Σεπτεμβρίου 2010 Ο Φλόρις Σένφελντ (Floris Schönfeld), καλλιτεχνικός διευθυντής, σκηνοθέτης και «επικεφαλής ερευνητής» του ’u’ και του Klingon Terran Research Ensemble (KTRE), μελέτησε προσεκτικά όλες τις αναφορές και τα παραδείγματα όπερας Κλίνγκον στις διάφορες εκδοχές του Star Trek ώστε να κάνει την όπερα όσο πιο «αυθεντική» μπορούσε στο να ακολουθήσει τις συμβάσεις της πολεμικής όπερας Κλίνγκον. Δημιούργησε μια «αρχαία πραγματεία» ονόματι paq’jachchu’, ή «το βιβλίο της τέλειας στριγγλιάς» ως «χειρόγραφο θεωρίας της μουσικής Κλίνγκον». Το KTRE κατασκεύασε «ιθαγενή» κλίνγκον μουσικά όργανα, κρουστά, πνευστά και έγχορδα, τα οποία σχεδιάστηκαν από τον Ξαβιέρ βαν Βερς, για να συνοδεύσουν την όπερα.Hart, Hugh. "Klingon Opera Ramps Up for Earth-Bound Premiere". Wired, 26 Αυγούστου 2010Theatre programme, Zeebelt Theatre, 10 Σεπτεμβρίου 2010 (reverse side of programme), ανακτήθηκε 6 Ιουνίου 2011

Η διαφημιστική εκστρατεία για το ’u’ περιλάμβανε διαλέξεις και εκτελέσεις από τον Σένφελντ και το KTRE σε συνέδρια επιστημονικής φαντασίας και αλλού. Στις 18 Απριλίου, ο Όουκραντ εκ μέρους του KTRE, εξέπεμπψε μήνυμα από το ραδιοτηλεσκόπιο CAMRAS προς τις υποθετικές συντεταγμένες του Qo’noS, του πλανήτη των Κλίνγκον, στο ηλιακό σύστημα του Αρκτούρου. Το μήνυμα, στη γλώσσα Κλίνγκον, καλούσε τους Κλίνγκον στην πρεμιέρα της όπερας, ωστόσο το μήνυμα δεν έφτασε στον πλανήτη εγκαίρως για την παράσταση καθώς ο Qo’noS απέχει 36 έτη φωτός από τη Γη.Berkowitz, Ben. "Klingon opera prepares for interstellar debut". Reuters, 10 Σεπτεμβρίου 2010

 Παραγωγές 
Η επίσημη πρεμιέρα έγινε στο Θέατρο Ζέεμπελτ της Χάγης στην Ολλανδία, στις 10 Σεπτεμβρίου 2010 (είχε προηγηθεί αβάν πρεμιέρ προηγουμένως) για τέσσερεις παραστάσεις.Time magazine, 13 Σεπτεμβρίου 2010, p. 17 Αφηγητής στο ρόλο του Master of the Scream (άρχοντας της κραυγής) ήταν ο ολλανδός καλλιτέχνης Χένρι βαν Ζάντεν.Cast list at KTRE.nl   Η παραγωγή της όπερας έγινε από το Ζέεμπελτ και το KTRE,"World's First Klingon Opera Premieres in the Netherlands" . News round-up – 22 Σεπτεμβρίου 2010. Opera Now magazine, accessed 22 Οκτωβρίου 2010 σε συνεργασία με το τμήμα ArtScience του Βασιλικού Ωδείου της Χάγης.

Το κοινό μετά την αβάν πρεμιέρ ήταν ενθουσιώδες, ενώ για την ημέρα της πρεμιέρας, στην οποία παραβρέθηκε και ο Όουκραντ,Marc Okrand speciale gast bij Klingon Opera! (archive), The Flying Dutch, Dutch Star Trek fanclub  τα εισητήρια ξεπουλήθηκαν.Tyler, John. "Dutch first to hear Klingon opera" . Radio Netherlands Worldwide, 10 Σεπτεμβρίου 2010 Η όπερα ανέβηκε ξανά αργότερα στον Σεπτέμβριο του 2010 στη συνάντηση φίλων του Star Trek  «Qetlop"» στο Φαρνσμπεργκ. κοντά στο Μπαντ Μπρούκεναου, της Γερμανίας.Pellegrinelli, Lara. "First 'Authentic' Klingon Opera By Terrans (That's You, Earthlings) Premieres". NPR Music, 9 Σεπτεμβρίου 2010 Εκτελέστηκε ξανά στις 23 και 24 Νοεμβρίου στο θέατρο Frascati στο Άμστερνταμ. Το 2011 η όπερα ανέβηκε στο φεστιβάλ όπερας Voi-Z στο Zwolle στις 5 Απριλίου"’U’: Huy’reH en Qich’lut"  Voi-Z Festival 2011, ανακτήθηκε 13 Μαρτίου 2011 και στο Μουσικό Φεστιβάλ Huygens στο Λάιντσενταμ στις 28 Μαΐου.

Παραστάσεις του ’u’ έγιναν στο Θέατρο Ζέεμπελτ της Χάγης στις 17 Φεβρουαρίου 2012 και στη Ριέκα της Κροατίας στις 25 Φεβρουαρίου 2012. Η όπερα ανέβηκε επίσης στο Βερολίνο στις 22 Φεβρουαρίου 2013.

 Ρόλοι και ερμηνευτές στην πρεμιέρα 
Master of the Scream (αφηγητής) – Χένρι βαν Ζάντεν (Henri van Zanten)
Kahless (κοντράλτο) – Τάρου Χουοτάρι (Taru Huotari)
Kotar, Father και Molor (βαρύτονος) – Μπεν Κροπ (Ben Kropp)
Morath και Lukara (μέτζο-σοπράνο) – Ζανέτ Χουιζίνγκα (Jeannette Huizinga)

 Σημειώσεις 

Παραπομπές 

Κατηγορία:Όπερες